Държавен вестник, бр. 16, 2003 г., стр. 23

Б Р О Й  16
Д Ъ Р Ж А В Е Н   В Е С Т Н И К
С Т Р .  23
(3) Министърът на земеделието и горите
издава или отказва да издаде заповед въз осно-
ва на заявлението по ал. 2. В едномесечен срок
от влизането в сила на заповедта, лицето запла-
ща дължимите цени, данъци, такси и разноски.
(4) Въз основа на заповедта и надлежен до-
кумент за платена цена, представен от купува-
ча, началникът на Националното управление
по горите сключва договор за продажба.
(5) Договорът за продажба се вписва от ку-
пувача в службата по вписване по местонахож-
дението на имота за негова сметка.
(6) Ако лицето не подаде заявление в срока
по ал. 2 или не заплати дължимите суми в срока
по ал. 3, се прилага чл. 74, ал. 1 от Закона за
собствеността.
(7) В случаите по ал. 6 правата на собстве-
ност върху сградите, постройките, мрежите и
съоръженията се упражняват от министъра на
земеделието и горите.
(8) Собствениците на други обекти в дър-
жавния горски фонд, придобити до влизането
в сила на този закон, които не отговарят на
условията на ал. 1, могат да ползват застрое-
ната и нормативно определената прилежаща
площ към обектите по реда на чл. 16, ал. 5, т. 4
и 5 или на чл. 15д, ал. 3.
(9) Отказът на министъра на земеделието и
горите по ал. 3 подлежи на обжалване по реда на
Закона за административното производство.”
§ 124. (1) В едномесечен срок от влизането в
сила на този закон, лицата, получили експеди-
ционна горска марка преди влизането му в сила,
я връщат в съответното държавно лесничейст-
во, освен когато:
1. срокът на действие на позволителното за
сеч, издадено на лицата преди влизането в сила
на този закон, не е изтекъл;
2. срокът на действие на позволителното за
сеч, издадено на лицата преди влизането в сила
на този закон, е изтекъл, но на временния склад
има нетранспортирана дървесина.
(2) В случаите по ал. 1, т. 1 в тримесечен срок
от изтичането на срока на действие на позволи-
телното за сеч лицата, получили експедицион-
на горска марка преди влизането в сила на този
закон, я връщат в съответното държавно лес-
ничейство.
(3) В случаите по ал. 1, т. 2 в тримесечен срок
от влизането в сила на този закон лицата, полу-
чили експедиционна горска марка преди влиза-
нето му в сила, я връщат в съответното държав-
но лесничейство.
(4) Обстоятелствата по ал. 1, 2 и 3 се отразя-
ват в регистъра на горските марки.
§ 125. Заявленията за изключване и предос-
тавяне право на ползване върху гори и земи от
държавния горски фонд, подадени до влизане-
то в сила на този закон, се разглеждат по досе-
гашния ред. До влизане в сила на наредбата по
чл. 19, ал. 1 се заплаща такса, определена с
Тарифа за таксите за изключени или предоста-
вени за ползване площи от държавния горски
фонд, приета с Постановление № 266 на Минис-
терския съвет от 3 декември 1998 г. (обн., ДВ,
бр. 146 от 1998 г.; изм., бр. 56 от 1999 г., бр. 46 от
2000 г., бр. 101 от 2001 г., бр. 46 от 2002 г.; попр.,
бр. 48 от 2002 г.).
§ 126. (1) В срок до две години от влизането
в сила на този закон, началникът на Национал-
ното управление по горите обявява конкурсите
за заемане на длъжностите по чл. 31, ал. 1 и 2,
за които не е проведен конкурс.
(2) Трудовите договори с лицата по чл. 31,
ал. 1 и 2 се прекратяват с постъпването на рабо-
та на служителя, спечелил конкурса.
§ 127. Държавните дивечовъдни станции в
определения им район на дейност осъществя-
ват дейностите, посочени в чл. 21, при спазване
изискванията на този закон.
§ 128. Подзаконовите нормативни актове,
издадени въз основа на отменените с този за-
кон разпоредби, се прилагат до издаването на
съответните нови подзаконови поднормативни
актове, доколкото не противоречат на закона.
§ 129. Навсякъде в закона:
1. Думите “Министерството на земеделие-
то, горите и аграрната реформа”, “министъра/
ът на земеделието, горите и аграрната рефор-
ма” се заменят с “Министерството на земеде-
лието и горите”, “министъра/ът на земеделие-
то и горите”.
2. Думите “ръководителя/т на Национално-
то управление по горите” се заменят съответно
с “началника/ът на Националното управление
по горите”.
3. Думите “органи и поделения” се заменят
със “структури и специализирани териториал-
ни звена”.
4. Думата “устройствени/те” се заменя съ-
ответно с “лесоустройствени/те”.
§ 130. В Закона за възстановяване на собст-
веността върху горите и земите от горския фонд
(обн., ДВ, бр. 110 от 1997 г.; изм., бр. 33, 59 и 133
от 1998 г., бр. 49 от 1999 г., бр. 26 и 36 от 2001 г.,
бр. 45, 63 и 99 от 2002 г.) се правят следните
изменения и допълнения:
1. В чл. 11 ал. 1 се изменя така:
“(1) Възстановяването на собствеността вър-
ху горите и земите от горския фонд се извършва
от съответните общински служби по земеделие
и гори към Министерството на земеделието и
горите”.
2. В чл. 13:
а) в ал. 6, изречение първо думата “комиси-
ята” се заменя с думите “общинската служба по
земеделие и гори”;
б) в ал. 10, изречение първо думите “две го-
дини” се заменят с “три години”;
в) в ал. 13 думите “председател, заместник-
председател” се заменят с “началник, замест-
ник-началник”.